Biri Glassverk

Biri Glassverk var en bedrift som framtilte glass, mest vindusglass og flasker i grønt glass, på Biri. Verket lå på garden Svennes i det som i dag er Gjøvik kommune.

Verket ble opprettet av Det kongelige oktroajerede Norske Kompagni i 1761, men produksjonen kom ikke i gang før omkring 1764. Virksomheten ble endelig lagt ned i 1880, det hadde også vært opphør fra ca. 1843 til 1855. Det hadde vært flere ulike eierskap i driftstida, på slutten ble verket drevet av samme selskap som sto bak Hadeland Glassverk og Hurdal Glassverk.

Verket har også vært kalt Birid Glasværk, Biri Glasfabrique og Biri Glasværk.

Se også
 Krystallglass
 Liste over norske glassverk

Eksterne lenker
 Side fra regnskapsprotokoll, Riksarkivet
 Om ulike yrkestitler og tilhørende arbeidsoppgaver, Slektshistorielaget
 Norsk glasshåndverk på 1700-tallet

Norske glassverk
Næringsliv i Gjøvik
Etableringer i 1761
1
1880-årene i Norge
Selskaper opphørt i 1880
1880 i Norge
1761 i Norge